*****

ΚΑΝΟΝΙΣΜΟΣ (ΕΟΚ) αριθ. 2222/85 ΤΗΣ ΕΠΙΤΡΟΠΗΣ

της 31ης Ιουλίου 1985

για τον καθορισμό, για την περίοδο εμπορίας 1985/86, της ελάχιστης τιμής που πληρώνεται στους παραγωγούς για τις τομάτες και του ποσού της ενίσχυσης στην παραγωγή για προϊόντα με βάση τις τομάτες.

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχωρήσεως της Ελλάδας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως τα άρθρα 3β και 3γ,

τον κανονισμό (ΕΟΚ) αριθ. 1320/85 του Συμβουλίου της 23ης Μαΐου 1985 σχετικά με προσωρινά μέτρα για την ενίσχυση στην παραγωγή μεταποιημένων προϊόντων με βάση τις τομάτες (3), και ιδίως το άρθρο 2 παράγραφος 5,

Εκτιμώντας:

ότι, ο κανονισμος (ΕΟΚ) αριθ. 1277/84 του Συμβουλίου της 8ης Μαΐου 1984 που καθορίζει τους γενικούς κανόνες για το σύστημα ενισχύσεως στην παραγωγή για τα μεταποιημένα οπωροκηπευτικά (4), περιλαμβάνει διατάξεις για τις μεθόδους προσδιορισμού της ενισχύσεως στην παραγωγή·

ότι, σύμφωνα με το άρθρο 3β παράγραφος 1 του κανονισμού (ΕΟΚ) αριθ. 516/77, η ελάχιστη τιμή που πληρώνεται στον παραγωγό πρέπει να καθορίζεται από τα κράτη μέλη, εκτός της Ελλάδας, βάσει:

α) της ελάχιστης τιμής που ίσχυε κατά την προηγούμενη περίοδο εμπορίας,

β) της εξέλιξης των τιμών βάσης στον τομέα των οπωροκηπευτικών,

γ) της ανάγκης να εξασφαλισθεί η κανονική διάθεση νωπών προϊόντων προς τους διάφορους προορισμούς·

ότι στο άρθρο 3γ του εν λόγω κανονισμού ορίζονται τα κριτήρια για τον καθορισμό του ποσού της ενίσχυσης στην παραγωγή· ότι, όσον αφορά τον τοματοπολτό, τις διατηρημένες ολόκληρες αποφλοιωμένες τομάτες και τους χυμούς τομάτας, η τιμή των τρίτων χωρών για τα προϊόντα αυτά καθίσταται μη αντιπροσωπευτική λόγω του όγκου των εισαγωγών· ότι το ποσό της ενίσχυσης στην παραγωγή για τα προϊόντα αυτά πρέπει να υπολογίζεται με αναφορά σε τιμή που βασίζεται στην κοινοτιή τιμή αγοράς·

ότι το άρθρο 1 παράγραφος 1 του κανονισμού (ΕΟΚ) αριθ. 989/84 του Συμβουλίου (5), καθόρισε σαν επίπεδο εγγύησης, για κάθε περίοδο εμπορίας, ποσότητα μεταποιημένων προϊόντων με βάση την τομάτα που αντιστοιχεί σε 4 700 000 τόνους νωπής τομάτας· ότι η κοινοτική παραγωγή κατά την περίοδο εμπορίας 1984/85, που υπολογίστηκε σύμφωνα με το άρθρο 2 παράγραφος 2 του εν λόγω κανονισμού, υπερβαίνει το επίπεδο αυτό και η παραγωγή κάθε κατηγορίας προϊόντων με βάση τις τομάτες είναι υψηλότερη από την ποσότητα που καθορίζεται στο άρθρο 1 παράγραφος 1 δεύτερο εδάφιο του ίδιου κανονισμού· ότι, η ενίσχυση στην παραγωγή για την περίοδο εμπορίας 1985/86 μειώνεται, για τέτοια προϊόντα, σύμφωνα με το άρθρο 2 παράγραφος 1 του αυτού κανονισμού·

ότι, όσον αφορά την Ελλάδα, σύμφωνα με το άρθρο 103 της πράξης προσχώρησης και μέχρι να αρχίσει η ευθυγράμμιση των τιμών, η ελάχιστη τιμή που πρέπει να πληρώνεται στους Έλληνες παραγωγούς κατά τη διάρκεια της περιόδου αναφοράς που ορίζεται στο άρθρο 1 του κανονισμού (ΕΟΚ) αριθ. 41/81 του Συμβουλίου (6) · ότι η τιμή αυτή ευθυγραμμίζεται με το επίπεδο των κοινών τιμών σύμφωνα με το άρθρο 59 της πράξης προσχώρησης·

ότι, όσον αφορά την Ελλάδα, το εν λόγω άρθρο 103 και και ο κανονισμός (ΕΟΚ) αριθ. 990/84 του Συμβουλίου (7) ορίζουν τα κριτήρια για τον καθορισμό του ποσού της ενίσχυσης στην παραγωγή ·

ότι τα μέτρα που προβλέπονται στον παρόντα κανονισμμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1985/86:

α) οι ελάχιστες τιμές που αναφέρονται στο άρθρο 3β του κανονισμού (ΕΟΚ) αριθ. 516/77 και οι οποίες πρέπει να πληρώνονται στους παραγωγούς για τα προϊόντα του παραρτήματος Ι, και

β) η ενίσχυση στην παραγωγή που αναφέρεται στο άρθρο 3γ του ίδιου κανονισμού για τα προϊόντα του παραρτήματος ΙΙ,

καθορίζονται σύμφωνα με τα εν λόγω παραρτήματα.

Άρθρο 2

Η ενίσχυση στην παραγωγή που καθορίζεται στο παράρτημα ΙΙ για τα μεταποιημένα προϊόντα με βάση την τομάτα, σταθμίζεται, όταν εφαρμόζεται το άρθρο 2 του κανονισμού (ΕΟΚ) αριθ. 1320/85, με συντελεστή που καθορίζεται για κάθε κράτος μέλος, σύμφωνα με τον ακόλουθο τύπο:

100

100 + α

όπου «α» αντιπροσωπεύει το ποσοστό αύξησης της ποσότητας των νωπών τοματών που έχει κατανεμηθεί στο κράτος μέλος, όπως προκύπτει από την εφαρμογή του άρθου 2 παράγραφος 1 του εν λόγω κανονισμού.

Αρθρο 3

1. Η ενίσχυση που προβλέπεται για την Ελλάδα εφαρμόζεται σε όλη την παραγωγή μεταποιημένων προϊόντων που λαμβάνονται από προϊόντα που καλλιεργούνται στην Ελλάδα.

2. Όταν η μεταποίηση πραγματοποιείται εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος πρέπει να παράσχει στο κράτος μέλος, που πληρώνει την εν λόγω ενίσχυση στην παραγωγή, την απόδειξη ότι έχει καταβληθεί η ελάχιστη τιμή που πληρώνεται στον παραγωγό.

Άρθρο 4

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1985,

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 81 της 23. 3. 1985, σ. 10.

(3) ΕΕ αριθ. L 137 της 27. 5. 1985, σ. 41.

(4) ΕΕ αριθ. L 123 της 9. 5. 1984, σ. 25.

(5) ΕΕ αριθ. L 103 της 16. 4. 1984, σ. 19.

(6) ΕΕ αριθ. L 3 της 1. 1. 1981, σ. 12.

(7) ΕΕ αριθ. L 103 της 16. 4. 1984, σ. 21.

ΠΑΡΑΡΤΗΜΑ Ι

ΕΛΑΧΙΣΤΗ ΤΙΜΗ ΠΟΥ ΠΛΗΡΩΝΕΤΑΙ ΣΤΟΥΣ ΠΑΡΑΓΩΓΟΥΣ

(ECU/100 χιλιόγραμμα καθαρού βάρους στον παραγωγό)

1.2.3 // // // // Προϊόν

// Ελλάδα // Λοιπά κράτη μέλη // // // // 1. Τομάτες που προορίζονται για την παραγωγή: // // // α) τοματοπολτού // 8,61 // 9,72 // β) διατηρημένων ολόκληρων αποφλοιωμένων τοματών ή κατεψυγμένων ολόκληρων αποφλοιωμένων τοματών: // // // - της ποικιλίας San Marzano // 14,70 // 16,26 // - της ποικιλίας Roma και άλλων παρόμοιων ποικιλιών // 11,05 // 12,38 // γ) διατηρημένων μη ολόκληρων αποφλοιωμένων τοματών και κατεψυγμένων μη ολόκληρων αποφλοιωμένων τοματών // 9,14 // 10,24 // δ) νιφάδων τομάτας // 11,05 // 12,38 // ε) χυμού τομάτας // 8,61 // 9,72 // // //

ΠΑΡΑΡΤΗΜΑ ΙΙ

ΕΝΙΣΧΥΣΗ ΣΤΗΝ ΠΑΡΑΓΩΓΗ

(ECU/100 χιλιόγραμμα καθαρού βάρους)

1.2.3 // // // // Προϊόν

// Ελλάδα // Λοιπά κράτη μέλη // // // // 1. Τοματοπολτοί με περιεκτικότητα κατά βάρος σε ξηρά ύλη 28 % ή περισσότερο, αλλά λιγότερο από 30 % // 23,88 // 27,00 // 2. Διατηρημένες ολόκληρες αποφλοιωμένες τομάτες: // // // α) της ποικιλίας San Marzano // 8,31 // 12,41 // β) της ποικιλίας Roma και άλλων παρόμοιων ποικιλιών // 6,32 // 9,08 // 3. Κατεψυγμένες ολόκληρες αποφλοιωμένες τομάτες: // // // α) ποικιλίες San Marzano // 6,94 // 10,38 // β) της ποικιλίας Roma και άλλων παρόμοιων ποικιλιών // 5,28 // 7,59 // 4. Διατηρημένες μη ολόκληρες αποφλοιωμένες τομάτες // 3,32 // 4,79 // 5. Κατεψυγμένες μη ολόκληρες αποφλοιωμένες τομάτες // 3,32 // 4,79 // 6. Νιφάδες τομάτας // 77,93 // 88,08 // 7. Χυμός τομάτας με περιεκτικότητα κατά βάρος σε ξηρά ύλη λιγότερη από 7 %: // // // α) με περιεκτικότητα κατά βάρος σε ξηρά ύλη 5 % ή περισσότερο // 5,48 // 5,48 // β) με περιεκτικότητα κατά βάρος σε ξηρά ύλη 3,5 % ή περισσότερο, αλλά λιγότερο από 5 % // 3,56 // 3,56 // 8. Χυμός τομάτας με περιεκτικότητα σε ξηρά ύλη 7 % ή περισσότερο, αλλά λιγότερο από 12 %: // // // α) με περιεκτικότητα κατά βάρος σε ξηρά ύλη 7 % ή περισσότερο, αλλά λιγότερο από 8 % // 6,05 // 6,85 // β) με περιεκτικότητα κατά βάρος σε ξηρά ύλη 8 % ή περισσότερο, αλλά λιγότερο από 10 % // 7,26 // 8,22 // γ) με περιεκτικότητα κατά βάρος σε ξηρά ύλη 10 % ή περισσότερο // 8,88 // 10,04 // // //